****РАЙОННА ИЗБИРАТЕЛНА КОМИСИЯ В ТРИДЕСЕТ И ПЪРВИ РАЙОН - ЯМБОЛ****

**ПРОТОКОЛ**

**№ 4**

**На 3 октомври 2016 г. се проведе заседание на Районна избирателна комисия в тридесет и първи район-Ямбол при следния**

**Д н е в е н р е д:**

*1.* Проект на Решение за приемане на Инструкция за мерките и средствата за защита на личните данни, събирани, обработвани и съхранявани от Районна избирателна комисия в Тридесет и първи район- Ямбол;

*докладчик: Екатерина Янева*

*2.* Доклад по входяща поща

*докладчик: Лора Каламерова и Златка Делчева*

*3.* Други

**ПРИСЪСТВАХА**: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

**ОТСЪСТВАХА**: Няма отсъстващи

Заседанието бе открито в 17.00ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 13 членове на комисията, имаме необходимия кворум за провеждане на заседание. Да протоколира днешното заседание, предлагам колегата Ани Канева, а да отчита поименното гласуване – колегата Димитър Събев. Който е съгласен с така направеното предложение, моля да гласува.

Гласували **За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА**:Колеги предлагам Ви следния дневен ред:Проект на Решение за приемане на Инструкция за мерките и средствата за защита на личните данни, събирани, обработвани и съхранявани от Районна избирателна комисия в Тридесет и първи район- Ямбол; Доклад на входящата поща и Други.

Така предложеният ви дневен ред е публикуван и на страницата на комисията. Има ли предложения за допълването му или възражения по него? Няма. Който е съгласен, моля да гласува.

Гласували **За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, преминаваме към разглеждане на т.1 от дневния ред. Следва да приемем Инструкция за мерките и средствата за защита на личните данни, събирани, обработвани и съхранявани от Районна избирателна комисия в Тридесет и първи район- Ямбол. Инструкцията ви беше предоставена за запознаване, за това няма да я чета. Ако има коментари по инструкцията, моля да ги споделите.

Не се правят такива.

**ПРЕДСЕДАТЕЛЯТ ЕКАТЕРИНА ЯНЕВА:**  След като няма забележки и искания за редакции по инструкцията, ви предлагам да я гласуваме заедно с проекта на решение, който е следният:

РЕШЕНИЕ

№.......-.ПВР/НР/...............

ОТНОСНО: Приемане на Инструкция за мерките и средствата за защита на личните данни, събирани, обработвани, съхранявани и предоставяни от Районната избирателна комисия в Тридесет и първи район-Ямбол.

На основание чл.72, ал. 1, т. 1 от Изборния кодекс и § 2 от ПЗР на Закона за пряко участие на гражданите в държавната власт и местното самоуправление и чл.23, ал.4 от Закона за защита на личните данни, Районната избирателна комисия в Тридесет и първи район-Ямбол.

Р Е Ш И:

Приема Инструкция за мерките и средствата за защита на личните данни, събирани, обработвани, съхранявани и предоставяни от Районната избирателна комисия в Тридесет и първи район-Ямбол при произвеждането на избори за президент и вицепрезидент на републиката и национален референдум на 6 ноември 2016 година: съгласно Приложение № 1 – неразделна част от настоящото решение.

Настоящото решение подлежи на обжалване пред Централната избирателна комисия в тридневен срок от обявяването му.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, след като се запознахте с проекта на решение по т.1 от дневния ред, има ли някакви допълнения или въпроси? Няма. Подлагам на гласуване, както инструкцията така проекта на решение. Който е съгласен, моля да гласува.

**Гласували За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с №7-ПВР/НР от 03.10.2016г.

**ПРЕДСЕДАТЕЛЯТ ЕКАТЕРИНА ЯНЕВА:** Колеги**,** преминаваме към т.2 от дневния ред – Доклад по входяща поща.

Лора Каламерова и Златка Делчева докладваха постъпилата за деня входяща поща.

Колеги по т.3. Други от дневния ред, има ли изказвания?

Мариана Гърдева заяви желание да вземе думата.

**ПРЕДСЕДАТЕЛЯТ ЕКАТЕРИНА ЯНЕВА:** Заповядайте, Гърдева.

**МАРИАНА ГЪРДЕВА**: Тъй като съм ръководител на работната група по техническата част, моля да се осигурят средства за писане, тъй като виждам че има недостиг на такива.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, във връзка с изказването на Гърдева, ви уведомявам, че от Областна администрация са ни предоставени всякакви канцеларски материали и те се съхраняват в стаята, предвидена за технически експерт. Има ключ за същата, който е на разположение и може да се ползва от желаещите.

На следващо място, правя предложение да публикуваме на интернет страницата на РИК съобщенията, които са от значение за избирателите и заинтересованите лица, а именно: за вписване в списъка по настоящ адрес, за ПСИК, за застъпници и т.н.

Ани Канева заяви желание да вземе думата.

**ПРЕДСЕДАТЕЛЯТ ЕКАТЕРИНА ЯНЕВА:** Заповядайте, Канева.

**АНИ КАНЕВА**: Подкрепям предложението на Председателя, тъй като при предходното ми дежурство имаше телефонни обаждания от граждани с въпроси за вписването и гласуването по настоящ адрес. Считам, че предложението е правилно, като тези съобщения ще бъдат в полза на избирателите и заинтересованите лица.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, съобщенията ще се изготвят от дежурните, след което ще подлагаме на гласуване варианта, в който ще бъдат публикувани.

Други изказвания има ли? Няма. Колеги, поради изчерпване на дневния ред, закривам днешното заседание. Насрочвам следващото заседание на РИК-Ямбол на 05.10.16г. от 16.00ч.

Заседанието на комисията приключи в 17.30 часа.

ПРЕДСЕДАТЕЛ:

Екатерина Янева

СЕКРЕТАР:

Марияна Петрова